钦定古今图书集成/理学汇编/文学典/第104卷 > 马汝骥
## 钦定古今图书集成/理学汇编/文学典/第104卷 > 马汝骥

按《列朝诗集》：“汝骥字仲房，绥德州人。正德丁丑进士，
选翰林庶吉士。正德己卯，当授官，值威武南巡，率同
馆士六七人赴阙请止罚跪阙下五日拜杖。出知泽
州。世庙即位，录谏官，召还为编修，历修撰、南北司业，
南京祭酒，升礼部右侍郎。上方兴礼乐，创改促数，诸
公日聚讲议。仲房博览典故，平居恂恂不出言，遇集”
议则矢口駮正，斧劈理解。分宜数言之上前，将大拜，
以病肺卒官。死无以为敛，属吏醵金为庀丧事。赠礼
部尚书，谥文简。有《西元诗集》。黄河水曰：“仲房诗整錬
似法，颜、谢，队仗森然。虽求之声律，未见其深，亦不失
为高流也。”